Official Journal L 331 , 15/12/2001 P. 0101 - 0102



KOMISIJAS LĒMUMS (2001. gada 12. decembris), kurā izklāstīta Kopienas salīdzinošo izmēģinājumu un pārbaužu kārtība dekoratīvo augu pavairošanas materiālam saskaņā ar Padomes Direktīvu 98/56/EK (izziņots ar dokumenta numuru C(2001) 4224) (2001/898/EK) EIROPAS KOPIENU KOMISIJA, ņemot vērā Eiropas Kopienas dibināšanas līgumu, ņemot vērā Padomes Direktīvu 98/56/EK par dekoratīvo augu pavairošanas materiāla tirdzniecību[1] un jo īpaši tās 14. panta 4. punktu, tā kā: (1) Iepriekš minētā direktīva paredz vajadzīgo kārtību, kas jāpieņem veicamajiem Kopienas salīdzinošajiem pavairojamā materiāla izmēģinājumiem un pārbaudēm. (2) Ir jānodrošina, lai izmēģinājumos un pārbaudēs iekļautie paraugi pietiekami pārstāvētu vismaz konkrētus izvēlētos augus. (3) Dalībvalstīm jāpiedalās Kopienas salīdzinošajos izmēģinājumos un pārbaudēs, ciktāl iepriekšminēto augu sēklas parasti audzē vai pārdod to teritorijās, lai tādējādi nodrošinātu atbilstīgu secinājumu izdarīšanu. (4) Komisija ir atbildīga par vajadzīgo pasākumu veikšanu Kopienas salīdzinošajiem izmēģinājumiem un pārbaudēm. (5) Tehnisko kārtību izmēģinājumu un pārbaužu veikšanai ir izstrādājusi Pastāvīgā dekoratīvo augu pavairošanas materiāla komiteja. (6) Pavairojamajam materiālam, kas ievākts 2001. gadā, jāveic Kopienas salīdzinošie izmēģinājumi un pārbaudes no 2002. līdz 2004. gadam, kā arī sīkāk jānosaka kārtība šādiem izmēģinājumiem un pārbaudēm. (7) Attiecībā uz tiem Kopienas salīdzinošajiem izmēģinājumiem un pārbaudēm, kas ilgst vairāk par vienu gadu, Komisijai ar nosacījumu, ka ir pieejami vajadzīgie asignējumi, jāatļauj izmēģinājumu un pārbaužu atlikušās daļas pēc pirmā gada aizritēšanas bez nepieciešamības tālāk vērsties pie Pastāvīgās dekoratīvo augu pavairošanas materiāla komitejas. (8) Pastāvīgā dekoratīvo augu pavairošanas materiāla komiteja nav sniegusi atzinumu tās priekšsēdētāja noteiktajā termiņā, IR PIEŅĒMUSI ŠO LĒMUMU. 1. pants 1. Kopienas salīdzinošos izmēģinājumus un pārbaudes no 2002. līdz 2004. gadam veic to augu pavairojamajam materiālam, kas uzskaitīti šā lēmuma pielikumā. 2. Izmēģinājumu un pārbaužu maksimālās izmaksas 2002. gadam ir norādītas pielikumā. 3. Kopienas salīdzinošajos izmēģinājumos un pārbaudēs piedalās visas dalībvalstis, ciktāl to teritorijās parasti audzē un tirgo pielikumā uzskaitīto augu sēklas un pavairojamo materiālu. 4. Sīkāk šādu izmēģinājumu un pārbaužu kārtība izklāstīta pielikumā. 2. pants Komisija var lemt par pielikumā noteikto izmēģinājumu un pārbaužu turpināšanu 2003. un 2004. gadā. Šādā kārtībā turpināta izmēģinājuma vai pārbaudes maksimālās izmaksas nepārsniedz pielikumā noteikto summu. 3. pants Šis lēmums ir adresēts dalībvalstīm. Briselē, 2001. gada 12. decembrī Komisijas vārdā Komisijas loceklis David Byrne PIELIKUMS Izmēģinājumi, kas jāveic 2002. gadā Šķirne Atbildīgā iestāde Vērtējamais stāvoklis Paraugu skaits Izmaksas (eiro) Dekoratīvie augi, ko pavairo no sēklām NAKT Roelofarendsveen (NL) Šķirnes identitāte un tīrība (lauka apstākļos) 80 37 000 Petūnijas Sēklu ārējā kvalitāte (laboratoriski) Lobēlijas Lathirus Puķu sīpoli BKD Lisse (NL) Šķirnes identitāte un tīrība (lauka apstākļos) 80 42 800 (Narcises) Fitosanitārais stāvoklis (laboratoriski) Dekoratīvie augi (*) NAKT Roelofarendsveen (NL) Šķirnes identitāte un tīrība 12 400 Chamaecyparis Fitosanitārais stāvoklis (lauka apstākļos) 40 Ligustrum vulgare Fitosanitārais stāvoklis (laboratoriski) 40 Euphorbia fulgens 20 Kopējās izmaksas 92 200 (*) Izmēģinājums ilgst vairāk nekā vienu gadu. Izmēģinājumi, kas jāveic 2003. gadā Šķirne Atbildīgā iestāde Vērtējamais stāvoklis Paraugu skaits Izmaksas (eiro) Dekoratīvie augi (*) NAKT Roelofarendsveen (NL) Šķirnes identitāte un tīrība 3 700 (*) Chamaecyparis Fitosanitārais stāvoklis (lauka apstākļos) 40 Ligustrum vulgare Fitosanitārais stāvoklis (laboratoriski) 40 Euphorbia fulgens 20 Kopējās izmaksas 3 700 (*) Paredzētās izmaksas. Izmēģinājumi, kas jāveic 2004. gadā Šķirne Atbildīgā iestāde Vērtējamais stāvoklis Paraugu skaits Izmaksas (eiro) Dekoratīvie augi NAKT Roelofarendsveen (NL) Šķirnes identitāte un tīrība 33 600 (*) Chamaecyparis Fitosanitārais stāvoklis (lauka apstākļos) 40 Ligustrum vulgare Fitosanitārais stāvoklis (laboratoriski) 40 Euphorbia fulgens 20 Kopējās izmaksas 33 600 (*) Paredzētās izmaksas. [1] O V L 226, 13.8.1998., 16. lpp.